text: Sjey tekin at geva sær far um
text: #000002
text: Spurnaðarkanning 2018: Føroyingar og vælgerandi endamál
text: #000004
text: Kanningin staðfestir, at føroyingar eru sera raskir at stuðla bæði hjálparfelagsskapum, sjúklingafeløgum og stuðulstiltøkum sum eitt nú Í menniskjum góður tokki og Skótahjálpini. Kanningin vísir eisini, at fólk sum heild eru áhugað í at stuðla enn meira, enn tey gera. Ikki óvæntað vísir kanningin eisini, at jú eldri vit eru, tess meira eru vit sinnað at stuðla vælgerandi endamálum.
text: #000005
text: Umleið 78% av teimum spurdu stuðla onkrum hjálparfelagsskapi. 65% av teimum stuðla Reyða Krossi, sum er tann felagsskapurin, ið nógv flest stuðla. 1/3 stuðla Bláa Krossi og 1/3 øðrum felagsskapum. Hyggja vit at kynsbýtinum, lata 82% av kvinnum og 75% av monnum pening til hjálparfelagsskapir.
text: #000006
text: Hvørjar hjálparfelagsskapir hevur tú latið pening til seinasta árið?
text: #000007
text: Føroyingar hava eisini stóran áhuga í at stuðla sjúklingafeløgum. Gott og væl helvtin stuðlar einum ella fleiri sjúklingafeløgum, og her er munurin á kvinnum og monnum enn størri. 66% av kvinnum og 48% av monnum stuðla sjúklingafeløgum. Umleið 60% stuðla Krabbameinsfelagnum, og umleið 39% stuðla Javna.
text: #000009
text: Hvørji sjúklingafeløg hevur tú latið pening til seinasta árið?
text: #000010
text: Tey eldru stuðla meira enn tey yngru
text: #000011
text: Kanningin vísir eisini, at jú eldri vit eru, størri er áhugin at stuðla vælgerandi endamálum. 60% av teimum 18-29 ára gomlu og 87% av teimum eldri enn 60 ár stuðla hjálparfelagsskapum. Sama myndin er galdandi fyri sjúklingafeløg, har 40% av teimum 18-29 ára gomlu og 67% av teimum eldri enn 60 ár stuðla onkrum sjúklingafelag.
text: #000012
text: Menn lata størri upphæddir enn kvinnur
text: #000013
text: Hóast færri menn enn kvinnur stuðla hjálparfelagsskapum og sjúklingafeløgum, eru tað tó menninir, ið lata størstu upphæddirnar. 9,9% av monnum og 5,1% av kvinnum lata meira enn 4000 krónur um árið.
text: #000014
text: Hvussu nógv letur tú til samans til hjálparfelagsskapir og sjúklingafeløg um árið?
text: #000015
text: Fleiri stuðla fíggjarliga enn handaliga
text: #000016
text: Trý av fýra stuðla hjálparfelagsskapum fíggjarliga, men bara fjórði hvør er virkin í hjálpararbeiði av ymsum slagi. 27% av teimum spurdu hava verið virkin í innsavningum ella hjálpararbeiði seinastu 3 árini, eitt nú gingið við bússum, skipað fyri tiltøkum, staðið vakt, brúkt arbeiðstímar o.a. Eisini her eru kvinnurnar betur umboðaðar við 32% enn menninir við 23%.
text: #000017
text: Fólk stuðla mest av tilvild og kundu hugsað sær at stuðlað enn meira
text: #000018
text: Spurt varð eisini um, hvussu fólk gera av, hvørjum tey stuðla. Her svaraðu 39%, at tað mest er av tilvild, hvønn felagsskap, tey hava gjørt av at stuðla. 30% hava sjálv funnið fram til, hvønn tey vilja stuðla og 27% hava gjørt av at stuðla, tí felagsskapir hava sett seg í samband við tey.
text: #000019
text: Spurd um tey eru áhugað at lata meiri pening til vælgerandi endamál, enn tey longu gera, svara 35% ja, 23% nei og 42% vita ikki. 32% av teimum, sum ongum stuðla í dag, eru áhugað í at lata stuðul.
text: #000020
text: Sostatt hava hjálparfelagsskapir, stuðulstiltøk og sjúklingafeløg góðar møguleikar at útvega sær enn meiri stuðul, enn tey fáa nú.
text: #000021
text: Ein annar áhugaverdur spurningur í kanningini snúði seg um, um føroyingar lata pengar til kirkjur, samkomur og missiónsarbeiði. Heili 50% av teimum spurdu svaraðu ja. Í Eysturoynni og Norðuroyggjum stuðlaðu flest, 57-58%, og í Tórshavnar kommunu stuðlaðu fæst, har 46% siga seg stuðla kirkjum, samkomum og missiónsarbeiði.
text: #000023
text: Letur tú pening til kirkjur, missiónsarbeiði ella samkomur?
text: #000024
text: Óvissan í kanningini er millum 1,0 og 4,9 prosentstig.
text: #000025
text: 400 fólk 18 ár og eldri svaraðu kanningini, ið Spyr.fo gjørdi 20. september í 2018. Spyr.fo hevur umleið 5000 fólk í svarpanelinum, og tey spurdu verða tilvildarliga vald, so býtið samsvarar við fólkið eftir kyni, aldri og geografi.
text: #000026
text: Tak niður kanning sum PDF
text: #000027
text: Vit eru at hitta mánadag til fríggjadag frá kl. 13:00 til 15:00. Fáa vit ikki svarað telefonini, kanst tú altíð leggja boð á telefonsvararan og so ringja vit aftur.
text: #000030